Սար Սարգսյան

մինի|<big>Սար Սարգսյանը 2018 թ.-ին:</big>|370x370փքս
**Սարիբեկ Էդուարդի Սարգսյան** (բեմական անուն՝ **Սար Սարգսյան**, մարտի 19, 1981, Հադրութ, ԼՂԻՄ, ԽՍՀՄ), հայ բարիտոն։

## Կենսագրություն
Ծնվել է 1981 թ. մարտի 19-ին Արցախի Հադրութ քաղաքում։ Նախնական երաժշտական կրթությունը ստացել է ծննդավայրի Կոմիտասի անվան երաժշտական դպրոցում։ 2002 թ. ավարտել է Ստեփանակերտի Սայաթ-Նովայի անվան երաժշտական ուսումնարանի վոկալ բաժինը (Սվետլանա Աղաջանյանի դասարան)։ 2007 թ. ավարտել է Երևանի Կոմիտասի անվան կոնսերվատորիայի վոկալ բաժինը` (պրոֆեսոր Սվետլանա Կոլոսարյանի դասարան)։ 2008 թ. ավարտել է Երևանի պետկոնսերվատորիայի ասպիրանտուրան (ղեկավար` Ս. Կոլոսարյան)։

Սար Սարգսյանը մասնակցել է մի շարք համերգների և ունեցել մենահամերգներ` Արցախում, Հայաստանում, Ռուսաստանում, Ուկրաինայում, Վրաստանում, Բուլղարիայում, Լեհաստանում,  Իտալիայում, Խորվաթիայում, ԱՄՆ-ում, Արաբական  Էմիրություններում, Չինաստանում, Լիտվայում, Լատվիայում, Իսպանիայում, Հունաստանում և այլուր։ Մենահամերգային ելույթներով մասնակցել է «Պոլոնիա Կանտանս» և «ԱրտՊարկ» արվեստի փառատոններին (Լեհաստան 2016, 2017)։ Որպես մեներգիչ համագործակցել է՝ Արցախի պետական «Վարարակն» (Դրժ. Ն. Գրիգորյան), «Մռակած» (Դրժ. Մ. Մեսրոպյան) և Շուշիի «Վարանդա» (Դրժ. Զ. Քեշիշյան) երգչախմբերի հետ, ինչպես նաև՝  Արցախի պետական կամերային նվագախմբի հետ (Դրժ. Գ. Մուրադյան)։

2012 թ. լույս է տեսել Սար Սարգսյանի անդրանիկ «Կարոտ» ձայնասկավառակը։ Թողարկել է 2 տեսահոլովակ՝ հիմնված Ռոմանոս Մելիքյանի «Վարդ» (2010 թ.) և Վաղարշակ Կոտոյանի «Ինչպես երազ» (2011 թ.) երգերի հիման վրա (ռեժիսոր Արտյոմ Հակոբյան)։

Սար Սարգսյանը Իրենա Սանտորի անվան «Vistula Sounds» միջազգային փառատոնի համահեղինակն ու գեղարվեստական ​​ղեկավարն է (Բիդգոշչ, Լեհաստան)։

Սար Սարգսյանի երգացանկում ընդգրկված են հայ, ռուս և եվրոպացի կոմպոզիտորների ստեղծագործություններ։ Ակադեմիական ելույթներին զուգահեռ համերգային գործունեություն է ծավալում  նաև էստրադային ժանրում։

Միջազգային վոկալ մրցույթների ժյուրիի անդամ է։ 

2017 թ.-ից ապրում է Լեհաստանում։

## Մրցանակներ
* «Ռուսաստանի սիրված երգեր» ռուսական երգի հանրապետական երկրորդ մրցույթ-փառատոնի դափնեկիր է (Հայաստան, 2012 թ.)
* «Վերածնունդ» 6-րդ միջազգային մրցույթ-փառատոնի դիպլոմակիր է (Հայաստան, 2014 թ.)
* Վիկտորիա»  3-րդ  վոկալ  միջազգային  մրցույթի «Գրան Պրի»  մրցանակակիր է (Լեհաստան, 2014 թ.)
* «Աբանիկո»  4-րդ  միջազգային մրցույթի «Գրան Պրի»  մրցանակակիր է (Բուլղարիա, 2015 թ.)
* «Խորուս Ինսայդ սամմեր»  18-րդ միջազգային մրցույթ-փառատոնի  գավաթակիր ու ոսկե մեդալակիր (Իտալիա, 2015 թ.)
* «Խորուս Ինսայդ Քրոաթիա»  19-րդ միջազգային մրցույթ-փառատոնի «Գրան Պրի»  մրցանակակիր  ու ոսկե մեդալակիր (Խորվաթիա, 2015 թ.)
* «Կաունաս Թալենթ»  երիտասարդ տաղանդների 15-րդ միջազգային վոկալ մրցույթի «Կլասիկա» անվանակարգի հաղթող (Լիտվա, 2015 թ.)
* «Գրան Ֆիեստա» արվեստի միջազգային մրցույթի «Գրան Պրի» և «Առաջին» մրցանակակիր (Իսպանիա, 2016 թ.)
*  «Մյուզիք Լիգ Թալենթ» վոկալ միջազգային մրցույթի «Առաջին» մրցանակակիր (Լիտվա, 2016 թ.)
* Արժանացել է ՀՀ Սփյուռքի նախարարության  հավաստագրերին՝  «Իմ Հայաստան» (2012 թ., 2016 թ.) և «Կոմիտաս Վարդապետ» (2013 թ.)  համահայկական փառատոններին մասնակցելու համար (Հայաստան)
* «Սոֆիա Գրան Պրի» վոկալ միջազգային մրցույթի «Առաջին»  մրցանակակիր (Բուլղարիա, 2017 թ.)։

## Ծանոթագրություններ

## Հղումներ
# https://www.facebook.com/SarSargsyan/
# http://fiestalonia.net/media-en/sar-sargsyan/attachment/sar-sargsyan/
# http://asbarez.com/144215/artsakh-singer-wins-grand-prize-in-international-contest/
# http://nkr-news.com/arcakh/karabahskij-pevets-sar-sarkisyan-prinyal-uchastie-v-yubilejnom-vechere-k-80-letiyu-izvestnoj-pevitsy-anny-german-v-varshave.html 
# http://newsarmenia.am/news/nagorno_karabakh/karabakhskiy-pevets-zavoeval-gran-pri-na-konkurse-mezhdunarodnogo-iskusstva-v-ispanii/
# http://kanepyan.ru/sar-sarkisyan-v-spyurke-menya-prinimayut/ 
# http://www.ankakh.com/article/15796/%E2%80%8Bartsakhtsi-baritvonemidjazgayin-mrtsuythi-%C2%ABgran-pri%C2%BB-mrtsanakakir
# http://www.slaq.am/arm/news/128070/ 
# http://www.radiopolsha.pl/6/42/Tematy/138684
# http://armenianchurch.ge/en/news/34-news/388-saribek-sargsyan 
# https://armenpress.am/arm/news/712015/
# https://youngartsakh.am/generation/2017/4/3/--1 

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ բարիտոններ